AlmaznayaGroza/cyrillic-language-classification huggingface dataset:
Джоунз, Дэниэл

Дэ́ниэл Джо́унз (англ. Daniel Jones; 1881 аре 12 сентябре - 1967 аре 4 декабре) - тодмо кылчи, фонетист. Джоунз вордскемын 1881 аре 12 сентябре Быдӟым Британиын. Дышесткемын Юниверсити-колледжлэн школаяз но Кингс-колледжын (Кембриджысь университет). 1907 арысен Джоунз ужа Юниверсити-колледжын, нырысь - лектор, собере ини доцент но профессор луыса. Наука ласянь кивалтӥсез вал Поль Пасси, тодмо француз фонетист. Джоунзлэн но ужъёсыз быдэсак сӥземын вал пӧртэм кылъёслэн фонетиказылы: англи, хинди, сечвана, ӟуч, француз, китай; озьы ик, фонетикалэн огъя ужпумъёсъя но кӧня ке ужъёс кельтӥз. Уно саклык Джоунз висъялляз фонетикаё транскрипциез кылдытон но азинтон ужлы. Со - англи но мукет герман кылъёслэсь фонетиказэ возьматӥсь транскрипци системалэн авторез (Джоунзлэн транскрипциез). Джоунз ужаз Европаысь, Америкаысь но Индиысь пӧртэм университетъёсын. Би-би-си-ын со ужаз, фонетикая валтӥсь консультант луыса. Джоунз пыре вал Поль Пассилэн кичӧлтэмезъя кылдытэм Фонетикая Каллыккуспо Организацилэн ужаз: отын со 1907-1927 аръёсы секретарьлэн воштӥсез луыса ужамын, 1928 аре Джоунз луиз организацилэн секретарез. Со сяна, 1907-1940 Джоунз ужаз «Le maître phonétique» нимо журналын: нырысь - валтӥсь редакторлэн воштӥсез луыса, собере, 1941-1950 аръёсы, валтӥсь редактор луыса но. Тужгес тодмо ужъёсыз: Phonetic Transcriptions of English Prose, 1907; Intonation Curves, a Collection of Texts in Which Intonation is Marked by Means of Curved Lines, 1909; Fondamenti di grafia fonetica, 1933 (Америндо Камиллиен ӵош гожтэмын); An Outline of English Phonetics, 1939; The Pronunciation of Russian, 1923 (М.В.Трофимовен ӵош гожтэмын); An English Pronouncing Dictionary, 1948; The Pronunciation of English, 1949; The Phoneme, Its Nature and Use, 1949. Джоунз кулэмын 1967 аре, 4 декабре.

Source: original
Кияса ёросысь улон интыос

Кияса ёросэ 34 улон инты пыре: 9 черкогурт, 23 гурт но 2 починка. Ёрослэн административной центрез - Кияса черкогурт. === Кияса муниципал кылдытэт === Кияса черкогурт Игрово гурт Санниково гурт === Лутоха муниципал кылдытэт === Лутоха гурт Вуж Тӥгырмен (Калашур, Починка) гурт Выль Тӥгырмен (Починка) гурт Сабанчи гурт === Мушек муниципал кылдытэт === Мушек черкогурт Тайама гурт === Первомайской муниципал кылдытэт === Первомайской черкогурт Аксарино гурт Шихостанка гурт Яжбахтино черкогурт Косолапово гурт === Подгорной муниципал кылдытэт === Подгорной черкогурт Атабай гурт Данилово черкогурт Пушин Мыс гурт Тимеево черкогурт Троеглазово гурт === Уддяди муниципал кылдытэт === Уддяди гурт Байсар гурт Уськыр гурт === Эльдыбай муниципал кылдытэт === Эльдыбай черкогурт Михайловск гурт Пичи Киясово гурт Сутягино гурт Чувашай гурт === Юрмалай муниципал кылдытэт === Юрмалай черкогурт Вуж Салья (Салья, Салля) гурт Кадышур (Куӵос) гурт Кумырса гурт Нӧднюк (Вужгурт) починка Нӧднюкпочинка (Вылын Пичи Салья) починка

Source: original
Шпицберген

Шпицберген (нем. Spitzbergen), озьы ик Свальбард, Спитсберген, Грумант - Уйпал Йӧ океанын интыяськем бадӟым полярной архипелаг. Норвегилэн тужгес но уйшорез люкетэз. Административной центрез - Лонгйир кар. Архипелаг но ярдуръёсызлы матысь вуос луо демилитаризаци зона. == Географиез == Архипелаглэн быдӟалаез - 61 022 км². Шпицбергенэ пыре куинь бадӟым шормуӵ - Шунды пуксён пал Шпицберген, Уйпал-Шунды ӝужан пал Музъем но Эӝ шормуӵ. Архипелаглэн тужгес бадӟым шормуӵъёсыз: == Озьы ик учке == Франц-Иосифлэн Музъемез

Source: original
16 тулыспал

16 тулыспал - арлэн 47-тӥ нуналыз григорианской календарья. Выль арозь 318 нунал кыле (319 нунал високосной аръёсын). Али дыре юлиан календарьлэн 3-тӥ тулыспалэзлы огкадь луэ. == Праздникъёс == удмуртъёс - Тулуп кышъян нунал. == Луэм учыръёс == 1571 - Иван Грозный юнматӥз нырысетӥзэ Россиын ожгар уставез. 1904 - «Дискавери» эскерон корабль кык аръем йӧ пленысь мозмытэмын. 1916 - Юденич генераллэн Кавказ армиез, крепостез азинлыко штурмовать карыса, Эрзеруме пыриз. 1919 Ватка губерниысь Малмыж утемысь Выль Мултан черкогуртын Кузебай Гердлэн кичӧлтэмезъя усьтӥськиз удмурт дышетӥсьёслы семинария, кудӥз 1920-тӥ арын пӧрмытэмын Выль Мултанысь педагогикая техникумлы. Юстицияя наркоматлэн Коллегиез кутӥз нырысетӥ пуктэмез Россиын дун-чылкытъёслэсь лысьӧмъёссэс усьтонэз радъян сярысь. 1923 - Говард Картер Тутанхамон фараонлэсь гробницазэ усьтыса учкиз. 1934 - Австриын граждан ож быдтэмын. 1945 - Ижысь геологи эскерон но портон ужъёсъя «Ижевская нефтеразведка» кун союзной контора кылдытэмын, али - «Удмуртгеология». 1948 - Америкаысь астроном Джерард Койпер усьтӥз Мирандаез, Уранлэсь толэзьзэ. 1957 - Совето Союзын кылдытэмын «Выйисьёсыз мозмытон понна» медаль. 1958 - Ижкарын Советской урамын лыдӟисьёслы ас ӧсъёссэ усьтӥз В. И. Ленин нимо республиканской библиотекалэн выль юртэз. 1976 - Бигер АССР-ысь Тупал Чалды карын Кам автомобиль лэсьтон заводлэн конвейерысьтыз потӥз нырысетӥ автомобиль КАМАЗ. 1978 - Ува ёрослэн администрациезлэн физкультурая но спортъя комитетэз кылдытэмын. 1993 - Пичи Пурга ёросысь калык депутатъёслэн кенешсылэн исполкомезлэн Технической инвентаризацияя бюроез кылдытэмын. 1999 - кӧня ке пуштонъёс вал Ташкентын. 2005 - Киотоысь протоколлэн кужымез улонэ пыриз. == Вордскизы == 1831 - Николай Лесков, ӟуч писатель. 1834 - Эрнст Геккель, Германиысь инкуазьтодосчи, «экология» кыллэн авторез. 1880 - Николай Подвойский, революционер, большевик, совето кун но ожгар ужась. 1893 - Михаил Тухачевский, Совето Союзлэн маршалэз. 1941 - Ким Чен Ир, КНДР-лэн тӧроез. 1943 - Альбина Вахрушева, удмурт йӧскалык ужчи, удмурт кырӟанъя «Тюрагай» ансамблез кылдытӥсь. 1946 - Менсадык Гарипов, Удмуртиысь калык художник. 1947 - Леонид Прозоров, удмурт суредась. 1959 - Джон Макинрой, Америкаысь теннисэн шудӥсь, Бадӟым шлем турниръёсыз 17 полъем вормись. 1971 - Рохир Блокланд, нидерланд кылчи. 1977 - Сергей Удальцов, Россиысь политик, «Горд егитъёслэн авангардзы» но «Левой фронт» организациосын кивалтӥсь. 1979 - Валентино Росси, Италиысь мотоциклэн ворттылӥсь. 1989 - Элизабет Олсен, Америкаысь киноактриса. == Кулӥзы == 1871 - Имам Шамиль, кавказ горецъёслэн азьветлӥсьсы, Уйпал Кавказ имаматэн кивалтӥсь. 1934 - Эдуард Багрицкий, ӟуч совето кылбурчи, драматург, берыктӥсь.

Source: original
Удмурт кыл

Удмурт кыл - Удмуртиын, Татариын, Башкириын, Пермь шаерын, Киров улосын но куд-ог мукет интыосын улӥсь удмуртъёслэн анай кылзы. Сое уже кутыло бесерманъёс но (соослэсь наречизэс нимаз кыл шуыса ниманы вазь на). Удмуртиын но котырын улӥсь куд-огез ӟучъёс но бигеръёс тодо удмурт кылэз, но таӵеослэн лыдзы туж ӧжыт. Россиын улэ ог 464 сюрс удмурт кылэз тодӥсь адямиос (2002). Арысь аре удмурт кылын вераськисьёслэн лыдзы ӧжытоме. 2013-тӥ арын ЮНЕСКО, Кылъёсъя горд книгазэ выльдытыса, сётӥз удмурт кыллы «бырон кышкытлык вань» статусэз. == Удмурт кыллы матысь кылъёс == Удмурт кыллы уката ик матын луо коми-зырян кыл но коми-пермяк кыл. Озьы ке но, удмуртъёс но комиос ог-огзэс валаны уг быгато, оло нош валало туж шуген. Мукет ӵыжы-выжы кылъёс - пор, эрзя, мокша, финн, эстон но со выллем - удмуртлы воксё валантэм. == Алфавит == Туала удмурт алфавитэ 38 буква пыре. == Бигер асэстэмъёс удмурт кылын == Удмурт кылын ӧжыт ӧвӧл бигер яке кыӵе ке мукет Z-тюрк кылъёсысь асэстэм кылъёс. Ӵошатон понна: удм. сяська - биг. чәчкә удм. урам - биг. урам удм. юрт - биг. йорт удм. дунне (азьвыл дунья - биг. дөнья) удм. вакыт - биг. вакыт удм. яке - биг. яки удм. егит - биг. егет удм. патяк - биг. бәтәк, но трос со выллем Удмуртэ пырем бигер кылъёсты тодонын уката дуно луэ Шандор Чучлэн «Бигер асэстэмъёс удмурт кылын» нимо книгаез. == Чöлсконъёс == Изучение удмуртского языка (ӟуч) Игра для изучения удмуртских слов == Со сяна, учке == Удмурт диалектъёс Удмурт литературной кыл Урал кылъёс

Source: original
Муско (история)

Муско сярысь гожтыса кельтэмын 1147-тӥ арын. Озьы ке но та интыын калык со дырлэсь азьвыл но улӥз: куд-ог тодосчиос лыдъямъя, соос отчы интыяськиллям 5 сюрс арлэсь азьлогес. Но тросэз, валамон, таӵе веранэн соглаш уг луо. Куд-ог тодосчиослэн верамзыя, Муско кыл кылдэмын кык люкетлэсь: моск - вашкала славян кылысь кремень шуэмез возьматэ, ков - пегӟыны. Озьыен, «Москва» возьматӥз из сьӧры пегӟон инты шуэмез. Бӧрысь та кылэн нимамын вал город шортӥ ортчись шур но. Мускоез кылдытӥсен лыдъяське Суздаль князь Юрий Владимирович Долгорукий. Мускоез радъян но азинтон уже пыриськизы Долгорукий бӧрсьы улэм князьёс-эксэйёс но: Андрей Боголюбский, Иван Красный, Дмитрий Донской, Иван Грозный, Борис Годунов но мукетъёсыз. Озьы-а, тазьы-а но, 13-тӥ даурын Муско - ас понназ улӥсь княжестволэн шорсюлмыз. Нош 15-тӥ даурлэн пумаз Муско бордын кылдэ огъя Ӟуч государство. Со дырысен Муско Европаысь одӥгез бадӟым город луэ. Уно дауръёс ӵоже ини Муско Россиысь культурая улонлэн шорсюлмыз луэ. Татын нырысьсэ радъямын вал книга поттон, кылдытэмын нырысетӥ театр но университет. Трос курадӟоно луиз Мусколы. Кык но ӝыны даурлэсь кема татаро-монгол зӥбет улын улоно луиз. Тушмонэз пазьгон ужез вырӟытӥз ӵапак Москва - со калыкез огазеяз татар-монголъёслы пумит. Со бӧрсьы но чидано луиз на Мусколы: 1612-тӥ арын поляк-литва интервентъёсын жугиськоно луиз, нош 1812-тӥ арын - француз эксэйлэн Наполеонлэн армиеныз. 1941-тӥ арын Муско доры матэктӥзы Гитлерлэн ожгарчиосыз, но город зэмос крепостьлы пӧрмиз, кожалод. 168 сюрс пала москвичъёс фашистъёсын нюръяськыны кутскизы, 450 сюрс калык сюлмаськиз Мускоез немецъёслэсь утьыны. Тушмон дугдытэмын вал. Табере Муско - вӧл-вӧл, чебер но бадӟым город. Отысь пумиталод эркын поръян интыосты, шуръёс вамен чебер выжъёсты, уно пӧртэм синпелетъёсты. Мусколэсь историзэ чакланы луоз городлэн архитектураез вылысь но. Валтӥсь тодметэз - городлэн 16-тӥ даурлы тупась котырес радлыкез.

Source: original
Неоттианте

Неоттианте (лат. Neottianthe) - Орхидной будосъёс (Orchidaceae) семьяысь Евразилэн сяськаё будос. Дуннеын тодмо ог 7 пӧртэм. == Видъёс == Neottianthe camptoceras (Rolfe ex Hemsl.) Schltr. (1919) Neottianthe compacta Schltr. (1924) Neottianthe cucullata (L.) Schltr. (1919) Neottianthe luteola K.Y.Lang & S.C.Chen (1996) Neottianthe oblonga K.Y.Lang (1997) Neottianthe ovata K.Y.Lang (1997) Neottianthe secundiflora (Kraenzl.) Schltr. (1919)

Source: original
Куба

Куба (исп. Cuba), официал нимыз Куба Республика (исп. República de Cuba) - одӥг нимъем шормуӵ вылын Карибской зарезьын интыяськем социализмо кун. Уйпал Америка бордысь Куба висъямын Флорида проливен уйшор палан но Юкатан проливен шунды пуксён палан. Кун пыре ООН-э 1945-тӥ арысен. Территориезлэн быдӟалаез - 110 860 км². Кубаын 11 миллионлэсь ятыр адями улэ. Шоркарез но тужгес бадӟымез карез луэ Гавана.

Source: original
23 куартолэзь

23 куартолэзь - арлэн 143-тӥ нуналыз (144-тӥ нунал високосной арын) григорианской календарья. Выль арозь 222 нунал кыле. Али дыре юлиан календарьлэн 10-тӥ куартолэзезлы огкадь луэ. == Луэм учыръёс == 1430 - Жанна д’Арк Бургундиысь герцог доры пленэ шедиз. 1568 - Нидерланд революцилэн нырысетӥ жугиськемез. 1592 - Венециын вольнодумец Джордано Бруно инквизициен пытсамын вал. 1618 - чех протестантъёс Пражский Градлэн укноысьтыз императорлэсь наместникъёссэ куштӥзы. 1879 - Иван Тургенев Оксфордысь университетын правоя доктор званиез басьтӥз. 1924 - Мускоын усьтӥськиз РКП(б)-лэн XIII съездэз. 1925 - Грузиын радиовещание кутскиз. 1945 - Куинетӥ рейх улэмысь дугдӥз Фленсбургысь правительстволэсь ёзчиоссэ пытсан бере. 1962 - Ижысь трикотажной фабрика нырысь продукцизэ поттӥз. 1977 - 12 часэ 18 минутэ Ижевск I станциысь СССР-лэн шоркарезлань потӥз нырысетӥ рейсэ «Удмуртия» скорой поезд. 1988 - Мишель Платинилэн бадӟым футболэн люкиськонэз. 1993 Кизнер ёросысь Вуж Бӧдья гуртын чеберлыко киужъёсъя ёрос йӧскалык центр усьтэмын. расписание пыртэмын фирменной поезд «Италмас». 1994 - «Зарни пальма улвай» сётэмын Квентин Тарантинолэн «Pulp Fiction» фильмезлы. == Вордскизы == 1707 - Карл Линней, швед инкуазьтодосчи, Швециысь наукаосъя академилэн нырысетӥ президентэз. 1921 - Григорий Чухрай, совето кинорежиссёр («Сорок первый», «Баллада о солдате», «Чистое небо»), СССР-ысь калык артист. 1930 - Виталий Вульф, критик, театровед, телеведущой («Серебряный шар»). 1951 - Анатолий Карпов, Россиысь шахматэн шудӥсь, дуннеысь 12-тӥ чемпион. 1959 - Лариса Гузеева, Россиысь актриса, телеведущой. == Кулӥзы == 1857 - Огюстен Луи Коши, Франциысь математик. 1905 - Иван Каляев, Россиысь революционер-эсер. 1915 - Пьер Мартен, Франциысь металлург. 1937 - Джон Рокфеллер, Америкаысь промышленник, дуннеысь нырысетӥ доллар миллиардер. 1938 Анатолий Рябов, эрзя кылчи, профессор, эрзя латин алфавитлэн авторез. Лайош Гавро, венгер интернационалист, Россиын Граждан оже пыриськись. 1945 - Генрих Гиммлер, Куинетӥ рейхлэн политикез но ожгар ужасез, СС-лэн рейхсфюререз. 1989 - Георгий Товстоногов, Ленинградысь Бадӟым драматической театрлэн валтӥсь режиссёрез. 2007 - Борис Меркушев, Удмуртиысь тодосчи, педагог.

Source: original
24 гудырикошкон

24 гудырикошкон - арлэн 236-тӥ нуналыз (237-тӥ нунал високосной арын) григорианской календарья. Выль арозь 129 нунал кыле. Али дыре юлиан календарьлэн 11-тӥ гудырикошконэзлы огкадь луэ. == Луэм учыръёс == 79 - Везувийлэн кисьтӥськеменыз быдтэмын Помпеи, Геркуланум но Стабии каръёс. 1821 - Кордоваысь договор Мексикалы эрик сётон сярысь. 1898 - Муравьёв граф Гаагаысь тупаса улон сярысь нырысетӥ конференциез ӧтиз. 1937 - совето лётчик Константин Кайтанов нырысьсэ дуннеын стратосфераысь парашютэн тэтчиз. 1949 - НАТОез кылдытон сярысь огкыл кужымаз пыриз. 1968 - Франция термоядерной оружиез нырысь эскеронъёсты ортчытӥз. 1995 - Windows 95 операционной системаез вузаллян кутскемын. 2004 - чечен террористъёсын-камикадзеосын пуштытэмын кык ӟуч пассажир самолётъёс. == Вордскизы == 1899 - Хорхе Луис Борхес, Аргентинаысь гожъясьчи но кылбурчи. 1923 - Виктор Глушков, совето академик-математик, Социалистической Ужысь Герой. 1947 - Пауло Коэльо, Бразилиысь гожъясьчи но кылбурчи. 1948 - Жан-Мишель Жарр, Франциысь крезьгурчи, композитор. 1951 - Фаина Будина, удмурт актриса, Удмуртиысь калык артист. 1997 - Евгений Веретенников, «Герд» огазеяськонысь удмурт активист. == Кулӥзы == 1832 - Сади Карно, Франциысь физик, термодинамикаез кылдытӥсь. 1838 - Ференц Кёльчеи, венгер кылбурчи-романтик, венгер йӧскалык гимнлэн авторез. 1846 - Иван Крузенштерн, Россиысь мореплаватель, адмирал. 1888 - Рудольф Клаузиус, немец физик но математик, термодинамикаез кылдытӥсьёс пӧлысь одӥгез. 1919 - Хейкки Паасонен, финн кылчи, фольклор люкась но этнолог. 1921 - Николай Гумилёв, ӟуч кылбурчи. 1929 - Ян Фабрициус, Граждан ож вакытысь совето полководец. 2000 - Пётр Чернов, удмурт проза гожъясь, журналист, Удмуртиысь калык гожъясьчи.

Source: original
Лахти

Лахти (финн Lahti - «сюм», швед Lahtis) - Лымшор Финляндиысь кар но коммуна, Пяйят-Хяме провинцилэн административной центрез. Кар Весиярви ты дурын сылэ. Калыкезлэн лыдыз 119 951 адями (2018-тӥ арлэн лыдпусъёсызъя). == Историез == Карлэн статусэз Лахтилы 1905-тӥ арын сётэмын вал. === Музейёсыз === Лахтиысь исторической музей (финн Lahden historiallinen museo). Лахтиысь художественной музей (финн Lahden taidemuseo). Куас музей (финн Hiihtomuseo). Радиоя но телевидения музей (финн Radio- ja tv-museo). Ожгар крезьгуръя но ожгар медициная музейёс. == Дышетон == Лахтиысь прикладной наукаосъя университет, LAMK (англ. Lahti University of Applied Sciences финн Lahden ammattikorkeakoulu). == Чӧлсконъёс == Карлэн официальной сайтэз (финн),(англи),(нем.),(фр.),(ӟуч)

Source: original
Шаркан ёрос

Шаркан ёрос - Удмурт Республикалэн шунды пуксён палаз интыяськем ёрос. Центрез - Шаркан черкогурт. Герӟаське Дэбес, Эгра, Якшур-Бӧдья, Вотка ёросъёсын, озьы ик Пермь улосэн. Шаркан ёрос интыяськемын Тыловай вырйылын. Со пыр бызё таӵе шуръёс: Шаркан, Ита, Вотка но мукет. Ёрослэн быдӟалаез - 1404,5 квадрат иськем. == Ёрослэн кылдэмез == Шаркан ёрос кылдӥз 15-тӥ июле 1929-тӥ арын. Отчы пыризы Ижевск уездысь Шаркан, Сосновка но Тыловай волостьёсысь 15 сельсоветъёс. 1956-тӥ арын, Тыловай ёросэз быдтэмен валче, Шаркан ёрос борды юнматэмын 3 сельсоветъёс. 1963-тӥ арын Шаркан ёрос но быдтэмын вал, солэн интыез выжтэмын Вотка гурт ёросэ. Но кык ар ортчыса - 1965-тӥ арын - Шаркан ёрос нош ик кылдытэмын. 1996-тӥ арын Шаркан ёросэ пыриз 15 пала гурт администрациос, ваньзэ ӧвӧлзэ - 97 пала гурт. Ёросын улӥсез - 21 сюрс 423 адями (2009-тӥ арлы). Удмурт Республикаысь 25 ёросъёс пӧлысь калыклэн лыдызъя Шаркан ёрос 11-тӥ интыын. Удмуртъёс - 83,6 %, ӟучъёс - 14,9%, мукет калыкъёс - 1,5%. == Экономика == Ёросын нырысетӥез кылдэм предприятие - М. И. Родигин купечлэн чугун поттонъя но корт ӵыжатонъя заводэз. Отын дасязы чугун тӥрлык, гурт удысын кутӥськись арбериос но мукет. 1918-тӥ арын та заводлэн нимыз луиз "Металлист". Поттӥзы пӧраськон тӥрлык, пӧртэм техникалы воштон ёзъёс но мукет. 1950-тӥ арын завод "Комсомолец" ним нуллыны кутскиз. 1960-тӥ арын та завод инъет луиз дӥсь поттон фабрикалы - туала нимыз "Шаркан-трикотаж". Ёросын ужа "Лазурь" предприятие, отын етӥнэз сэсто. Шаркан ёросын нюлэс поттонэн выре "Сельхозлес" огазеяськон.Ӟеч радъямын сиён-юон поттон. Мишкино месторождениын мувӧй поттэ "Роснефть" огазеяськон. Шаркан ёрос Ижкарен герӟаське Ижкар-Вотка-Шаркан но Ижкар-Якшр-Бӧдья-Шаркан сюресэн. Чугун сюресъя матысь станция Воткаын, Шаркан черкогуртлы 35 иськемлы палэнэ интыяськемын. Шаркан ёрослэн му ултӥз ортче Ямбург-Тула-2 газ гумы. Ёросын ӟеч радъямын гурт удыс: ужало 18 пала гурт предприятиос, 209 фермер но 5 нимаз хозяйствоос (кылсярысь, "Югдон", "Колос", "Югыт сюрес", "Восход"). == Муниципальной власть == Закон кылдытъян уж оскемын ёрос депутатъёслэн кенешсылы. Отчы пыре 33 депутат. Соос бырйисько 5 арлы. Берпуметӥ быръёнъёс ортчизы 8-тӥ октябре 2006-тӥ арын. Ёрослэн вылӥ кивалтӥсез - муниципал кылдытэтлэн тӧроез. Та ужез туннэ нуналлы быдэсъя Александр Аркадьевич Прохоров. Властьлэн быдэсъясь ёзэныз кивалтэ муниципальной образованилэн администрациеныз кивалтӥсь. Бырйиське конкурс ортчытыса. Та дырлы ёрослэн администрациеныз кивалтэ Николай Григорьевич Коровкин. == Культура но дышетон == Шаркан ёросын ваньзэ ӧвӧлзэ 28 школа, со пӧлысь 12-ез шор ёзо дышетонниос, 23 нылпи сад но 40 номеро училище. Ватсаса тодон-валан сёто Олимпийской резервъя спортшкола, Крезьгуръя школа но Нылпи творчествоя центр. Калыкез эмъяло 3 эмъяськон юртъёсын (Шаркан черкогуртын валтӥсь больница, 2-ез интыяськемын Сосновка но Зюзино черкогуртъёсын). Ёросын культурая 33 юртсы, 20 библиотека, озьы ик ляб тазалыкен нылпиослы чаклам школа-интернат но музей. == Чӧлсконъёс == Шаркан ёрослэн сайтэз (Ӟ) Шаркан ёрос Кун Кенешлэн сайтаз (Ӟ) Шаркан ёросысь муниципальной образованиос (Ӟ) Удмуртиысь ёросъёс (Ӟ)

Source: original
Иж кар думае депутатъёсты быръёнъёс (2010)

Иж кар думалэн витетӥ созываз депутатъёсты быръёнъёс - Иж карын 2010-тӥ арын 10-тӥ коньывуонэ ортчем кар муниципал быръёнъёс. Партийной списокъёсъя быръемын вал 21 депутат 42 пӧлысь, эшшо 21 депутат потӥз одӥг мандатъем округъёсысь. Кар дума вить арлы быръемын вал. Быръёнъёсы пыриськизы ньыль партиос: «Огъя Россия», КПРФ, ЛДПР но «Зэмлыко Россия». Партия «Россилэн патриотъёсыз» регистрациез ортчиз, нош бӧрысь Ижкарысь Индустри ёрос судэн быръёнъёслэсь палэнтэмын вал. Озьы ке но, «Россилэн патриотъёсыз» партиен дэмлам кандидатъёс одӥг мандатъем округъёсын быръёнъёсы пыриськизы. == Быръёнъёсыз ялон == Быръёнъёс ялэмын вал 2010-тӥ арын 15-тӥ пӧсьтолэзе Иж кар думалэн 646-тӥ номеро решениеныз. === Одӥг мандатъем округъёсысь кандидатъёс === Одӥг мандатъем округъёсын баллотироваться кариськиз 88 кандидат, со лыдын быдэн 21 кандидат «Огъя Россиысь» но КПРФ-ысь, 18 - ЛДПР-ысь, 12 - «Зэмлыко Россиысь», 3 - «Россилэн патриотъёсысьтыз» но 13 ассэ ачиз дэмлась кандидат. === Одӥг мандатъем округъёсын бырйиськон === Огъя йылпумъянъёс === Иж кар думалэн V созывез быдэсак люкамын. Отчы бырйиськиз 30 депутат «Огъя Россиысь», 6 - «Зэмлыко Россиысь», быдэн 3 депутат - КПРФ-ысь но ЛДПР-ысь. Иж кар думалэн V созывезлэн депутатъёсызлы список Аухадеев Марат Габдулхаевич Балакин Виктор Васильевич Балакин Денис Викторович Бродовских Сергей Рудольфович Гаджикурбанов Джабраил Магомедович Гарипов Алексей Владимирович Губаев Фарит Ильдусович Данилов Дмитрий Валентинович Девяткин Алексей Николаевич Журавлев Олег Геннадьевич Задоянный Анатолий Григорьевич Зиннатуллин Альфред Ахнафович Каринцев Сергей Владимирович Кисляков Владимир Леонидович Котов Константин Юрьевич Красноперов Олег Геннадьевич Кузнецова Наталья Федоровна Лысенко Сергей Петрович Мавлутдинов Ильдар Амирьянович Майер Александр Владимирович Макаров Сергей Николаевич Малков Юрий Иванович Маляшов Александр Ильич Молчанов Сергей Михайлович Мотовилов Игорь Юрьевич Мухамедзянов Наиль Раисович Наговицын Павел Игоревич Николаев Константин Юрьевич Нургалиев Фанавий Мавлявиевич Орлов Антон Игоревич Попытаев Алексей Владимирович Пудов Илья Петрович Стыценко Игорь Сергеевич Сурнин Сергей Евтеевич Сухих Маргарита Петровна Титов Дмитрий Леонидович Тюрин Юрий Александрович Ушаков Александр Александрович Федорова Фания Марваретдиновна Чернов Вадим Геннадьевич Чулкин Алексей Аркадьевич Шаталов Василий Анатольевич

Source: original
Пономарев, Пётр Парфельевич

Пётр Парфельевич Пономарёв - Удмурт Республикаысь политик. == Улон сюресэз == Вордӥськиз 1949-тӥ арын 10-тӥ июле Воронеж улосысь Острогожской ёросысь Ближняя Полубянка черкогуртын. 1974-тӥ арын Кенешо вузкаронъя заочной институтэз йылпумъяз (специализациез - «Вузкаронлэн экономикаез»). 1964-1968-тӥ аръёсы Вузкаронъя пермь техникумын дышетске. 1968-тӥ арын - Ижкарысь сиськонни трестысь 72 номеро сиськоннилэн заведующеезлэн воштӥсез. 1968-1968-тӥ аръёсы повар луыса Ижкарысь сиськонни трестысь 60 номеро сиськонниын ужа. 1969-1972-тӥ аръёсы 29 номеро сиськоннилэн заведующиезлэн воштӥсез. 1972-1981-тӥ аръёсы - Ижысь кар кенешлэн комитетэзлэн кивалтӥсезлэн воштӥсез. 1981-1985-тӥ аръёсы - Удмуртиысь оптовой вузкарон «Росторгодежда» предприятилэн кивалтӥсез. 1985-1994-тӥ аръёсы - Удмурт АССР-ысь вузкаронъя министрлэн воштӥсез. 1994-тӥ арысен - Удмурт Республикаысь вузкаронъя но бытовой услугаосъя министр. «Удмурт Республикаысь обслуживание удысысь дано ужась», «Российской Федерациысь вузкарон удысысь дано ужась» нимъёс сётэмын. Пусъемын Удмурт Республикаысь но Россия Федерациысь пӧртэм Даньян грамотаосын но таукаронъёсын.

Source: original
Матысь Шунды ӝужан пал

Маты́сь Шунды́ ӝужа́н пал шуыса географиын но политикаын нимало туж бадӟым улосэз: Шор зарезьлэн лымшор но шунды ӝужан пал люкетъёсысеныз Перс сюмозь. Матысь Шунды ӝужан палъёслэн бадӟымез люкетсы кылле Азиын, оглюкетсы гинэ Африкаын. == Кунъёсыз == Нокыӵе споръяськонъёстэк отчы пырто таӵе кунъёсты: Бахрейн, Египет, Иран, Турция, Ирак, Израиль, Иордания, Кувейт, Ливан, Оман, Катар, Сауд Аравия, Сирия, Огазеяськем араб эмиратъёс, Йемен но палестин музъемъёсты (Сектор Газа но Иордан шурлэн шунды пуксён пал ярдурез). Куддыръя таос борды ватсало на Магриб кунъёсты: Алжир, Ливия, Марокко но Тунис, озьы ик Судан, малы ке шуоно, Африкаысь со кунъёс история но культура ласянь туж юн герӟаськемын вылӥ верам Азия кунъёсын. Мавритания но Сомали озьы ик герӟаськемын Матысь шунды ӝужан пал кунъёсын, сокем ик юн ӧвӧл ке но ини. Афганистан но Пакистан сярысь ке верано, соос Шор Азилы трослы матынгес, Матысь шунды пуксён паллы сярысь. Турция но Кипр ассэ Европае пырто. == Кылъёсыз == Матысь шунды ӝужан палан тужгес вӧлмемын араб, фарси, турок но курд кылъёс; со сяна, вань на отын туж уно мукет кылъёс но диалектъёс. == Осконъёс == Та улосын улӥсьёс ваньмыз сямен мусульманъёс луо. Озьы ке но, ӵапак Матысь Шунды ӝужан пал музъем вылын интыяськемын мукет религиослэн но - иудаизмлэн но христианстволэн - центръёссы но святыняоссы.

Source: original
Tatra T3

Tatra T3 - трамвай вагонъёс, кудъёсыз лэсьтӥськизы ЧКД Прага заводын 1960-тӥ арысен 1999-тӥ арозь. Ваньмыз 14 113 вагон поттэмын вал, со лыдын мотортэк дэмӟытоноосыз. Соос вӧлмиллям Чехословакиын но Совето Союзын, ӧжытгес - ГДР-ын, Румыниын но Югославиын. Та вагонъёс луизы Ижкар трамвай парклэн инъетэз. == Модификациосыз == Заводын куд-ог кунъёслы нимаз модификациосты поттылӥзы: Tatra T3SU - Совето Союзлы; Tatra T3SUCS - Чехословакилы; Tatra T3D - Германиысь Демократи Республикалы; Tatra T3YU - Югославилы; Tatra T3R - Румынилы; Tatra T3RF - Россилы.

Source: original